Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 976

14. IRÁNYVONAL AZ ÉL ŐMUNKÁT TERHEL Ő ADÓ- ÉS BÉRJÁRU- LÉKOK CSÖKKENTÉSE, KÜLÖNÖSEN AZ ALACSO- NYAN KÉPZETT ÉS ALACSONY BÉRSZINT Ű MUN- KAVÁLLALÓK TEKINTETÉBEN Meg kell fordítani azt a tartós tendenciát, amely egyre magasabb adókat és befizetési kötelezettségeket hárít az élőmunkára (ami az 1980. évi 35%-ról 1995-re 42%-ra nőtt). Minden tagállam: célul tűzi ki, hogy fokozatosan csökkenteni fogja az általános adóterhelést, amennyiben az adók jelenlegi szintje azt szükségessé teszi, továbbá indokolt esetben fokozatosan mérsékeli az élőmunkára nehezedő fiskális nyomást és a nembérjellegű munkaerőköltségeket, különösen a viszonylag alacsonyan képzett és alacsony bérszintű munkaerő esetében, de anélkül, hogy veszélyeztetné a közkiadások fedezetét és a társadalombiztosítási rendszerek pénzügyi egyensúlyát, meg fogja vizsgálni — amennyiben ezt még nem tette meg — az energia adó bevezetésének vagy a környezetszennyező kibocsátások megadóztatásának kérdését — esetleg más adójellegű intézkedések is szóba jöhetnek. A Kormány célja, hogy a vállalkozásokat és a munkavállalókat terhelő — főként a bérekhez kapcsolódó — elvonások mértéke csökkenjen. Indoklás A gazdaság élénkítéséhez, a vásárlóerő fokozásához, új munkahelyek kialakításához szükséges, hogy felülvizsgálatra kerüljenek — a csökkentés érdekében — főként a bérekhez rendelt adók, valamint a tb-terhek. Alapvető feladat ugyanakkor az elvonások mértékének csökkentéséből adódó bevételkiesésnek — a szociális jellegű költségvetési tételek szinten tartása érdekében — a pótlása. Korábbi kormányzati intézkedések Az elmúlt években különböző mértékben változtak az adózási rendszer egyes elemei. Csökkent például a társaság adó mértéke. A bérek után fizetendő tb-terhek a következők szerint változtak: — A munkáltatók által fizetendő tb-hozzájárulások összege 1999-ben jelentős, 6%-pontos mértékkel a korábbi 39%-ról 33%-ra csökkent. Ezen belül a nyugdíjbiztosítási járulék 24%-ról 22%-ra, az egészségbiztosítási járulék 15%-ról 11%-ra. 2000-ben ezek a mértékek nem változtak. — A munkáltatók által az alkalmazásban állók után fizetendő fix összegű egészségügyi hozzájárulás mértéke 3600 Ft-ra nőtt az 1998. évi 2100 Ft-ról, ami meghaladta a keresetek növekedési ütemét. Az egészségügyi hozzájárulás összege 2000-ben 3900 Ft, növelésének mértéke a prognosztizált keresetnövekedéssel áll szinkronban, és elmarad a minimálbér megvalósított emelése mögött. — A munkavállalók által fizetendő tb-járulékok mértéke az elmúlt évben 1%-ponttal a korábbi 10%-ról 11%-ra nőtt. A növekedés a nyugdíjjárulék mértékében következett be. 2000-ben a mértékek nem változtak. Az 1994-től megindult folyamat eredményeként a béreket terhelő lineáris elvonások aránya a munkaerőköltségben összességében néhány százalékponttal csökkent, de a foglalkoztatás összes közterhe még így is meglehetősen magas. Fokozza a problémát, hogy a foglalkoztatás közterhei nem egyenletesek, az alacsony kereseti kategóriákba tartozó munkavállalók tekintetében relatíve magasabbak. Az európai mértékkel is magas közterhek egyik oka az, hogy a legális bérek — a munkaerőpiaci szabályozottság töredékes volta és egyéb körülmények miatt — gyakorta kisebbek a valós kifizetéseknél. Becslések szerint gyakori, hogy a munkavállalót minimálbéren jelentik be, de a valós bérét részben „zsebből kifizetik”. Mindez azzal jár, hogy a befolyó járulékösszeg az elérhetőnél lényegesen kisebb. A befizetési fegyelmet várhatóan ez évben tovább javítja — növelve a járulékbevételeket — az, hogy 1999-től a járulék beszedése, behajtása az adóhatósághoz került. A 2000. évi adózás szerkezetében, új adók kialakításában — bár erre voltak kísérletek az elmúlt év során — nem történt változás. Szükséges akciók — A következő évi adózási feltételek kialakítása során indokolt megvizsgálni az adózás szerkezetének átalakítási feltételeit, azok közelítését az EU adózási szisztémájához. Ennek keretében azt is vizsgálni kell, hogy az alacsony kereseteket terhelő elvonások csökkenthetők-e. — Ugyancsak indokolt vizsgálni a bérekhez kapcsolódó terhek további csökkentési lehetőségét, és a kieső költségvetési bevételek pótlását alternatív adók bevezetésével (pl. kamatadó, biztosítási adó, ingatlanadó, földadó stb.). — Éves szinten az állami központosítás mértékét — a gazdaság élénkítése érdekében — legalább 1%-kal csökkenteni kell. 2000/52. szám Mutatók — A munkabért terhelő és egyéb jövedelmeket terhelő adók aránya. — 100 Ft munkabérre jutó közteherelvonás mértéke. III. PILLÉR: A VÁLLALATOK ÉS DOLGOZÓIK ALKALMAZKODÓKÉPESSÉGÉNEK FEJLESZTÉSE

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes